## **Programozás Pythonban**

Az alábbiakban három, egymástól függetlenül megoldható feladatot talál. A feladatokat külön fájlba mentse el.

* + 1. Írjon programot, mely eldönti egy bekért egész számról, hogy páros-e vagy páratlan! A programot sajátnév\_paros néven mentse el! Bekérés folyamán jelezze a felhasználó számára , hogy milyen adat bevitelét várja tőle a program!
    2. Írjon programot a ReZsi bejáratán történő be- és kilépés adatainak feldolgozására az alábbiak szerint.

Minden diák rendelkezik egy chipkártyával, amelyet ki- és belépéskor egy leolvasóhoz kell érinteni. Ez a leolvasó rögzíti a kártya azonosítóját, a be- és kilépés dátumát, pontos idejét, valamint az áthaladás irányát (be vagy ki).

Az ”athaladasok.txt” állomány tartalmazza a 2022.05.31. napján rögzített adatokat.

Olvassa be az ”athaladasok.txt” állományt egy megfelelő adatszerkezetbe.

Írja ki a képernyőre a minta szerint, hogy ezen a napon hány áthaladás történt összesen a bejáratnál (ki- és belépéseket is beleszámítva)

A b) feladat megoldását helyezze el egy metódusba. Gondoskodjon a metódus meghívásáról.

Írja ki, hogy hányan léptek be az adott napon az iskola épületébe 7:30 előtt.

* + 1. Készítsen programot sajatnev\_hatoslotto.py azonosítóval.

Kérje be a felhasználótól egyesével a tippjeit, összesen hatot, s ezeket a számokat tárolja el egy listában. (Feltételezheti, hogy a felhasználó a megfelelő intervallumból adja meg az input adatot.) A lista elemeit növekvő sorrendben írja ki a ”tippek.txt” fájlba! Ha a fájl nem létezik, a program hozza létre.

Programozza le a lottósorsolást: hozzon létre véletlenszerűen 6 db számot a [1 ; 45] zárt intervallumból.

Hasonlítsa össze a felhasználó tippjeit a kisorsolt számokkal!

Írja ki a shell ablakba a találatok számát a mintának megfelelően!